Meddelelser fra medlemsstaterne i henhold til artikel 23, stk. 1, i Rådets forordning (EF) nr. 1348/2000 af 29. maj 2000 om forkyndelse i medlemsstaterne af retslige og udenretslige dokumenter i civile og kommercielle sager

(2001/C 151/04)

Indledning

Denne udgave af De Europæiske Fællesskabers Tidende indeholder en del af de oplysninger, der skal offentliggøres i medfør af artikel 23, stk. 2, i forordning (EF) nr. 1348/2000(1). Det drejer sig om de oplysninger, som medlemsstaterne har meddelt vedrørende artikel 2 (fremsendende instanser), 3, 4, 9, 10, 13, 14, 15 og 19 i forordning (EF) nr. 1348/2000. De oplysninger, der er meddelt af Tyskland, vedrører de midlertidige bestemmelser, der er gældende, indtil den tyske lov om gennemførelse af de fællesskabsretlige bestemmelser er trådt i kraft. Det anføres endvidere, at Danmark ikke er bundet af denne forordning. Oplysningerne om de af medlemsstaterne udpegede modtagende instanser er ikke medtaget, for håndbogen, hvori disse oplysninger er samlet, skal forelægges det i forordningens artikel 18 nævnte udvalg, inden den offentliggøres.

De oplysninger, der offentliggøres her, især oplysningerne vedrørende de centrale myndigheder, giver mulighed for at anvende forordningen i praksis.

I henhold til forordningen har de centrale enheder til opgave at "give oplysninger til de fremsendende instanser", "at søge løsninger på vanskeligheder, som måtte opstå", og "i undtagelsestilfælde, på anmodning af den fremsendende instans at sende en anmodning om forkyndelse videre til den kompetente modtagende instans".

De modtagende instanser, hvis de er udpeget af deres medlemsstater, kan udføre de opgaver, der er pålagt dem i medfør af forordningen fra tidspunktet for dennes ikrafttræden.

Hvis oplysningerne vedrørende de modtagende instanser ikke er offentliggjort, skal forkyndelser af dokumenter i perioden mellem forordningens ikrafttræden og offentliggørelsen af disse oplysninger betragtes som "undtagelsestilfælde", jf. artikel 3, stk. 1, litra c).

Indtil oplysningerne vedrørende de modtagende instanser er offentliggjort, kan de fremsendende instanser i praksis rette henvendelse til den centrale enhed i den medlemsstat, hvor dokumentet skal forkyndes, og anmode denne om

- navn og adresse på samt øvrige oplysninger om den (de) modtagende instans(er), der har kompetence i det omhandlede tilfælde, jf. artikel 2, stk. 4, med henblik på senere direkte kontakt, eller

- fremsendelse af en anmodning om forkyndelse til den kompetente modtagende instans.

Med hensyn til kontakterne med den centrale enhed i den medlemsstat, hvor dokumentet skal forkyndes, kan den fremsendende instans eventuelt blive bistået af den centrale enhed i sin egen medlemsstat.

BELGIEN

Artikel 2

Fremsendende instanser

1. Retssekretærerne ved fredsdommerkontorerne og politidomstolen (Greffiers des justices de paix et tribunal de police).

2. Retssekretærerne ved førsteinstansretterne (Greffiers des tribunaux de première instance).

3. Retssekretærerne ved handelsretterne (Greffiers des tribunaux de commerce).

4. Retssekretærerne ved arbejdsretterne (Greffiers des tribunaux du travail).

5. Retssekretærerne ved appelretterne og de arbejdsretlige appelretter (Greffiers des cours d'appel et des cours du travail).

6. Retssekretærerne ved Kassationsretten (Greffiers de la Cour de cassation).

7. Anklagemyndigheden (Ministère public, herunder "auditorat du travail").

8. Stævningsmænd (huissiers de justice).

Artikel 3

Central enhed

Den centrale enhed er den nationale sammenslutning af stævningsmænd (Chambre nationale des huissiers de justice/Nationale Kamer van Gerechtsdeurwaarders).

Chambre nationale des huissiers de justice/Nationale Kamer van Gerechtsdeurwaarders Avenue Henri Jaspar/Henri Jasparlaan 39 B - 1060 Bruxelles/Brussel Tlf.(32-2) 538 00 92 Fax(32-2) 539 41 11 E-post:Chambre.Nationale@huissiersdejustice.be

Nationale.Kamer@gerechtsdeurwaarders.be

Sprog, der kan anvendes: fransk, nederlandsk, tysk og engelsk.

Artikel 4

Fremsendelse af dokumenter

Ud over fransk, nederlandsk og tysk accepteres anmodningen (standardformularen) også på engelsk.

Artikel 9

Forkyndelsesdato

Belgien agter at fravige artikel 9.

Artikel 10

Afleveringsattest og kopi af det forkyndte dokument

Ud over fransk, nederlandsk og tysk accepterer Belgien, at afleveringsattesten udfærdiges på engelsk.

Artikel 13

Forkyndelse af dokumenter ved diplomatiske eller konsulære repræsentanter

Belgien modsætter sig, at der gøres brug af den i artikel 13, stk. 1, omhandlede mulighed på belgisk territorium.

Artikel 14

Postforkyndelse

Belgien accepterer postforkyndelse af retslige dokumenter, såfremt følgende krav er opfyldt:

- dokumentet skal sendes anbefalet med modtagelsesbevis eller tilsvarende

- det skal eventuelt være oversat i overensstemmelse med artikel 8

- der skal anvendes en særlig formular, der vil blive udarbejdet af den centrale enhed.

Artikel 15

Direkte forkyndelse

Belgien modsætter sig ikke den mulighed for direkte forkyndelse, der er omhandlet i artikel 15, stk. 1.

Artikel 19

Sagsøgte, der ikke giver møde

De belgiske dommere kan uanset bestemmelserne i stk. 1 træffe afgørelse i en retssag, såfremt betingelserne i stk. 2 er opfyldt.

Begæring om ophævelse af præklusion som omhandlet i stk. 4 skal fremsættes inden et år efter dommens afsigelse.

TYSKLAND

I afventning af at loven om gennemførelse af de fællesskabsretlige bestemmelser om forkyndelse i medlemsstaterne af retslige og udenretslige dokumenter i civile og kommercielle sager træder i kraft, gælder indtil videre i Forbundsrepublikken Tyskland:

a) alle instanser, herunder centrale myndigheder(2), som i forbindelse med forkyndelse er udpeget som kompetente på grundlag af den i Haag indgåede konvention af 15. november 1965 om forkyndelse i udlandet af retslige og udenretslige dokumenter i civile og kommercielle sager eller på grundlag af tillægsaftaler til denne konvention eller konventionen af 1. marts 1954 om civilproces, er også kompetente ved gennemførelsen af Rådets forordning (EF) nr. 1348/2000 om forkyndelse i medlemsstaterne af retslige og udenretslige dokumenter i civile og kommercielle sager, og

b) forkyndelser, der uden særlig anmodning foretages direkte med posten, tillades kun på Forbundsrepublikken Tysklands territorium ved anvendelse af anbefalet brev med modtagelsesbevis og kun på den yderligere betingelse, at det dokument, der skal forkyndes, er affattet på et af følgende sprog, eller der er vedlagt en oversættelse til et af disse sprog: tysk eller et af de officielle sprog i den medlemsstat, dokumentet hidrører fra, hvis adressaten er statsborger i denne medlemsstat.

GRÆKENLAND

Artikel 2

Fremsendende instanser

De fremsendende instanser er statsadvokaturerne ved kassationsretten, appeldomstolene og førsteinstansretterne.

Artikel 3

Central enhed

Den centrale enhed er justitsministeriet.

Υπουργείο Δικαιοσύνης/Ipourgio Dikeosinis Mesogíon 96 GR - 11527 Athen Tlf. (30-1) 771 41 86 Fax (30-1) 771 59 94.

I den centrale enhed har følgende personer ansvaret for dette sagsområde: Argiró Eleftheriadou, Irini Kouseli og Giorgos Koubelas.

Disse embedsmænd behersker græsk, engelsk og fransk.

Artikel 4

Fremsendelse af dokumenter

Anmodningen (standardformularen) kan foruden på græsk også udfyldes på engelsk eller fransk.

Artikel 9

Forkyndelsesdato

Grækenland agter ikke at fravige artikel 9, stk. 1 og 2.

Artikel 10

Afleveringsattest og kopi af det forkyndte dokument

Afleveringsattesten kan foruden på græsk også udfyldes på engelsk eller fransk.

Artikel 13

Forkyndelse af dokumenter ved diplomatiske eller konsulære repræsentanter

Grækenland udtrykker ikke forbehold over for denne artikel.

Artikel 14

Postforkyndelse

Grækenland accepterer postforkyndelse af retslige dokumenter, forudsat at dokumenterne fremsendes med anbefalet brev, og at de modtages af adressaten, dennes juridiske repræsentant eller af adressatens ægtefælle, børn, søskende eller forældre.

Artikel 15

Direkte forkyndelse

Grækenland udtrykker ikke forbehold over for denne artikel.

Artikel 19

Sagsøgte, der ikke giver møde

De græske dommere er uanset stk. 1 ikke forpligtet til at træffe afgørelse i en retssag, såfremt betingelserne i stk. 2 er opfyldt.

Begæring om ophævelse af præklusion som omhandlet i stk. 4 skal fremsættes inden et år efter dommens afsigelse.

SPANIEN

Artikel 2

Fremsendende instanser

I Spanien er de fremsendende instanser førsteinstansretternes dommerfuldmægtige (Secretarios Judiciales de los Juzgados de Primera Instancia).

Artikel 3

Central enhed

Den af justitsministeriet udpegede centrale enhed er Subdirección General de Cooperación Jurídica Internacional.

Subdirección General de Cooperación Jurídica Internacional Ministerio de Justicia San Bernardo, 62 E - 28015 Madrid Fax (34) 913 90 44 57.

Instansen modtager for øjeblikket dokumenter, der fremsendes pr. post.

Sprog, der kan anvendes: spansk, fransk og engelsk.

Artikel 4

Fremsendelse af dokumenter

Foruden spansk accepterer Spanien også, at anmodningen (standardformularen) udfyldes på engelsk, fransk eller portugisisk.

Artikel 9

Forkyndelsesdato

I medfør af artikel 9, stk. 3, vil Spanien fravige nævnte artikels stk. 2.

Begrundelsen for fravigelsen er hensynet til retssikkerheden og retten til effektiv retsbeskyttelse. Det spanske retssystem kan ikke acceptere, at man betragter en anden dato som forkyndelsesdato end den, der er nævnt i stk. 1, altså den dato, hvor dokumentet forkyndes i overensstemmelse med modtagerstatens lovgivning.

I Spanien gælder der ingen faste frister for nogen form for civilretlig proces. Frister regnes fra dagen efter forkyndelsen af et dokument.

Artikel 10

Afleveringsattest og kopi af det forkyndte dokument

Den afleveringsattest, der er omhandlet i artikel 10, kan ikke indgives på andre sprog.

Artikel 13

Forkyndelse af dokumenter ved diplomatiske eller konsulære repræsentanter

Spanien modsætter sig ikke, at forkyndelse kan foretages af diplomatiske eller konsulære repræsentanter på de vilkår, der er fastsat i artikel 13, stk. 1.

Artikel 14

Postforkyndelse

Spanien accepterer postforkyndelse mod kvittering. Forkyndelsesformularen skal affattes på spansk.

Artikel 15

Direkte forkyndelse

Spanien modsætter sig ikke den mulighed for direkte forkyndelse, der er omhandlet i artikel 15, stk. 1.

Artikel 19

Sagsøgte, der ikke giver møde

Spanien påpeger, at en dommer kan ophæve en udsættelse af en sag og træffe afgørelse på trods af bestemmelserne i artikel 19, stk. 1, hvis betingelserne i stk. 2 er opfyldt.

Med hensyn til en dommers mulighed for at ophæve præklusion påpeger Spanien, at en begæring herom ikke kan imødekommes, hvis den indgives efter udløbet af fristen på et år efter afgørelsen.

FRANKRIG

Artikel 2

Fremsendende instanser

1. Stævningsmænd (huissiers de justice)

2. Retsinstansernes øvrige funktioner (greffes, secrétariats-greffes eller secrétariats) med beføjelse til at forkynde dokumenter.

Artikel 3

Central enhed

Den centrale enhed er Kontoret for civil- og handelsretligt samarbejde (Bureau de l'entraide judiciaire civile et commerciale).

Bureau de l'entraide judiciaire civile et commerciale Direction des affaires Civiles et du sceau 13, place Vendôme F - 75042 Paris Cedex 01 Tlf. (33) 144 86 14 83/(33) 144 86 14 01 Fax (33) 144 86 14 06.

Sprog, der kan anvendes: fransk og engelsk.

Artikel 4

Fremsendelse af dokumenter

Foruden fransk accepterer Frankrig også, at anmodningen (standardformularen) udfyldes på engelsk.

Artikel 9

Forkyndelsesdato

Frankrig agter at fravige artikel 9, stk. 2.

Fravigelsen består i:

udvidelse af anvendelsesområdet for stk. 2 gennem bortfald af følgende to betingelser:

- dokument i forbindelse med en retssag

- dokument med en bestemt forkyndelsesfrist.

Følgelig bør stk. 2 forstås således: "I forbindelse med forkyndelsen af et retsligt eller udenretsligt dokument er den dato, der gælder i forhold til rekvirenten, dog den, der er fastsat i afsendermedlemsstatens lovgivning".

Begrundelse for fravigelsen:

Datoen for forkyndelsen vil i forhold til rekvirenten være den dato, hvor den fremsendende instans i Frankrig fremsender dokumentet.

Denne dato er ikke blot vigtig for dokumenter i forbindelse med en retssag, men også for udenretslige dokumenter, der forkyndes af en stævningsmand, og for hvilke loven foreskriver, at deres forkyndelsesdato, som bevarelsen eller udøvelsen af en rettighed afhænger af, skal kunne fastslås med sikkerhed.

Det gælder bl.a. for visse dokumenter i forbindelse med udlejning af forretningslokaler (opsigelse eller forlængelse af lejekontrakten, ændret anvendelse) eller for forpagtningskontrakter (opsigelse, tilbagetagelsesret, forkøbsret) eller i forbindelse med sikkerhedsstillelse eller tvangsfuldbyrdelse (tvangssikring eller fraflytningsordre).

Desuden kan et dokuments forkyndelsesdato være forbundet med visse retsvirkninger, selv om der ikke ved lov er fastsat nogen bestemt forkyndelsesfrist. Dette gælder for såvel retslige dokumenter (f.eks. en doms forkyndelsesdato, der er afgørende for appelfristen) som for udenretslige dokumenter (f.eks. et betalingspålæg, der kan udsætte en forældelsesfrist eller medføre morarenter.

I disse tilfælde er det af hensyn til retssikkerheden nødvendigt, at rekvirenten ufortøvet får kendskab til den nøjagtige forkyndelsesdato.

Artikel 10

Afleveringsattest og kopi af det forkyndte dokument

Foruden fransk accepterer Frankrig også, at afleveringsattesten udfyldes på engelsk.

Artikel 13

Forkyndelse af dokumenter ved diplomatiske eller konsulære repræsentanter

Frankrig har ikke til hensigt at modsætte sig, at der gøres brug af den i artikel 13, stk. 1, omhandlede mulighed på fransk territorium.

Artikel 14

Postforkyndelse

I form af anbefalet brev med kvittering for modtagelsen, på hvilken de afsendte dokumenter er anført, eller på anden måde, så afsendelses- og udleveringsdatoen samt indholdet af forsendelsen fremgår klart.

Artikel 15

Direkte forkyndelse

Frankrig modsætter sig ikke den mulighed for direkte forkyndelse, der er omhandlet i artikel 15, stk. 1.

Artikel 19

Sagsøgte, der ikke giver møde

De franske dommere kan uanset bestemmelserne i stk. 1 træffe afgørelse i en retssag, såfremt betingelserne i stk. 2 er opfyldt.

Begæring om ophævelse af præklusion som omhandlet i stk. 4 skal fremsættes inden et år efter dommens afsigelse.

IRLAND

Artikel 2

Fremsendende instanser

De fremsendende instanser er i Irland de i alt 26 County Registrars, som er tilknyttet Circuit Court Office i hvert grevskab (county).

Artikel 3

Central enhed

The Master The High Court Four Courts Dublin 7 Ireland.

Meddelelser på engelsk eller gælisk kan modtages pr. post eller fax til Central Office of the High Court på nummer (353-1) 872 56 69. Telefonisk henvendelse til Central Office of the High Court er ligeledes mulig på nummer (353-1) 888 60 00.

Artikel 4

Fremsendelse af dokumenter

Foruden engelsk og gælisk accepterer Irland også, at anmodningen (standardformularen) udfyldes på fransk.

Artikel 9

Forkyndelsesdato

Irland agter at fravige artikel 9, stk. 2. Det forhold, at der under visse omstændigheder vil kunne gælde forskellige forkyndelsesdatoer for henholdsvis rekvirenten og modtageren giver anledning til problemer, og en sådan regel som formuleret i artiklen vil for øjeblikket ikke være i overensstemmelse med aktuel retspraksis, navnlig på grund af den uklare ordlyd.

Artikel 10

Afleveringsattest og kopi af det forkyndte dokument

Foruden engelsk og gælisk accepterer Irland også, at afleveringsattesten udfyldes på fransk.

Artikel 13

Forkyndelse af dokumenter ved diplomatiske eller konsulære repræsentanter

Irland modsætter sig ikke denne form for forkyndelse.

Artikel 14

Postforkyndelse

Irland accepterer postforkyndelse af retslige dokumenter, når forsendelsen sker anbefalet og forudbetalt, samt når forsendelsen foretages af en virksomhed, der returnerer uekspederet post.

Artikel 15

Direkte forkyndelse

For så vidt angår stk. 2 modsætter Irland sig ikke, at enhver, der har interesse i en retssag, kan lade forkyndelse af retslige dokumenter foretage direkte ved advokat (solicitor) i Irland.

Artikel 19

Sagsøgte, der ikke giver møde

Uanset bestemmelserne i stk. 1 kan en irsk domstol træffe afgørelse, selv når den ikke har modtaget en afleveringsattest for forkyndelsen, hvis alle betingelser i stk. 2 er opfyldt.

For så vidt angår artikel 19, stk. 4, er det op til domstolen at forsikre sig om, at anmodningen om ophævelse af præklusion indgives inden for en rimeligt frist, efter at sagsøgte har fået kendskab til afgørelsen.

ITALIEN

Artikel 2

Fremsendende instanser

1. Fælleskontorerne for retssekretærerne (Uffici Unici degli Ufficiali Giudiziari) ved appelretterne (Corti di Appello).

2. Fælleskontorerne for retssekretærerne ved almindelige domstole (Tribunali Ordinari), der ikke har samme beliggenhed som appelretten eller dennes lokale underafdelinger (Sezioni distaccate).

Artikel 3

Central enhed

Den centrale enhed er Fælleskontoret for retssekretærerne ved appelretten i Rom.

Ufficio unico degli ufficiali giudiziari presso la Corte d'appello di Roma via C. Poma, 5 I - 00195 Roma Tlf. (39) 06 37 51 73 34 Fax (39) 06 372 46 67.

Dokumenter til forkyndelse i Italien, skal fremsendes pr. post og tilbagesendes til de fremsendende instanser ad samme vej.

Sprog, der kan anvendes: italiensk, fransk og engelsk.

Artikel 4

Fremsendelse af dokumenter

Foruden italiensk accepterer Italien også, at anmodningen (standardformularen) udfyldes på fransk og engelsk.

Artikel 9

Forkyndelsesdato

Der er ikke udtrykt hensigt om at fravige artikel 9, stk. 1 og 2. Forkyndelsesdatoen er derfor den dato, på hvilken et dokument forkyndes i overensstemmelse med modtagerstatens lovgivning.

Artikel 10

Afleveringsattest og kopi af det forkyndte dokument

Attesten som bevis for opfyldelse af formaliteterne i forbindelse med forkyndelsen kan foruden på italiensk udfyldes på fransk eller engelsk.

Artikel 13

Forkyndelse af dokumenter ved diplomatiske eller konsulære repræsentanter

Italien modsætter sig, at diplomatiske eller konsulære repræsentanter forkynder retslige dokumenter for personer med bopæl i en anden medlemsstat (undtagen når der er tale om italienske statsborgere med bopæl i en anden medlemsstat).

Italien modsætter sig, at diplomatiske eller konsulære repræsentanter for en anden medlemsstat forkynder retslige dokumenter for personer med bopæl i Italien, undtagen når der er tale om statsborgere fra denne anden medlemsstat.

Artikel 14

Postforkyndelse

En forudsætning for at kunne modtage dokumenter pr. post er, at dokumentet er ledsaget af en oversættelse til italiensk.

Artikel 15

Direkte forkyndelse

Der er intet til hinder for, at en person, der har interesse i en retssag, kan lade forkyndelse af retslige dokumenter foretage direkte ved kompetente personer i modtagerstaten.

Artikel 19

Sagsøgte, der ikke giver møde

De italienske dommere kan ikke træffe afgørelse i en retssag, såfremt betingelserne i stk. 1 ikke er opfyldt.

LUXEMBOURG

Artikel 2

Fremsendende instanser

Stævningsmændene er udpeget som fremsendende instanser.

Artikel 3

Central enhed

Den centrale enhed er statsadvokaturen (Parquet Général) ved Cour supérieure de Justice.

Parquet général près la Cour supérieure de justice Boîte Postale 15 L - 2010 Luxembourg Tlf.(352) 47 59 81-336 Fax(352) 47 05 50 E-post:Parquet.General@mj.etat.lu

Sprog, der kan anvendes: fransk og tysk.

Artikel 4

Fremsendelse af dokumenter

Foruden fransk accepterer Luxembourg også, at anmodningen (standardformularen) udfyldes på tysk.

Artikel 9

Forkyndelsesdato

Luxembourg afgiver ikke nogen erklæring, idet landet vil anvende de to stykker i artikel 9 som affattet i forordningen.

Artikel 10

Afleveringsattest og kopi af det forkyndte dokument

Foruden fransk accepterer Luxembourg også, at afleveringsattesten udfyldes på tysk.

Artikel 13

Forkyndelse af dokumenter ved diplomatiske eller konsulære repræsentanter

Luxembourg erklærer at modsætte sig, at landets diplomatiske og konsulære repræsentanter direkte forkynder retslige og udenretslige dokumenter på en anden medlemsstats område.

Luxembourg erklærer også at modsætte sig en sådan forkyndelse på sit territorium af andre medlemsstaters diplomatiske og konsulære repræsentanter, medmindre dokumentet skal forkyndes for en person, der er statsborger i den medlemsstat, hvorfra dokumentet hidrører.

Artikel 14

Postforkyndelse

Der vil kun blive accepteret postforkyndelse af retslige dokumenter (ifølge luxembourgsk lov skal retslige dokumenter forkyndes af en stævningsmand).

Postforkyndelse af dokumenter er betinget af, at den finder sted ved anbefalet brev med modtagelsesbevis, og at de i forordningen fastsatte regler om oversættelse af tekster finder anvendelse.

Artikel 15

Direkte forkyndelse

Luxembourg modsætter sig ikke den i artikel 15 fastsatte mulighed, idet stævningsmanden i den modtagende stat ikke er ansvarlig for retmæssigheden af formen og indholdet af det dokument, som direkte er fremsendt til vedkommende af den pågældende person, men alene ansvarlig for de forkyndelsesformaliteter og -bestemmelser, som vedkommende skal anvende i den modtagende stat.

Artikel 19

Sagsøgte, der ikke giver møde

Luxembourg erklærer, at landets dommere uanset bestemmelserne i artikel 19, stk. 1, kan afgøre sager, hvis betingelserne i stk. 2 er opfyldt.

Luxembourg præciserer i henhold til artikel 19, stk. 4, at begæringen om ophævelse af præklusion måske ikke vil blive imødekommet, hvis den ikke fremsættes inden for en rimelig frist, som skal vurderes af dommeren, regnet fra det tidspunkt, hvor den pågældende har fået kendskab til dommen, eller fra det tidspunkt, hvor det igen er blevet muligt at foretage sig videre, uden at den kan fremsættes senere end ét år efter dommens forkyndelse.

NEDERLANDENE

Artikel 2

Fremsendende instanser

1. Stævningsmænd.

2. Domstolene (kantonretter, arrondissementretter, domstole og højesteret) (kantongerecht, arrondissementsrechtbank, gerechtshof en Hoge Raad), såfremt de har en lovmæssig opgave i forbindelse med indkaldelse af personer eller forkyndelse af dokumenter.

Artikel 3

Central enhed

Den centrale enhed er indtil gennemførelsen af den nye stævningsmandslov (medio 2001) Koninklijke Vereniging van Gerechtsdeurwaarders (den kongelige sammenslutning af stævningsmænd) og derefter Koninklijke Beroepsorganisatie van Gerechtsdeurwaarders (den kongelige erhvervsorganisation for stævningsmænd).

Begge instanser kan kontaktes på følgende adresse: Varrolaan 100 3584 BW Utrecht Postbus 8138 3503 RC Utrecht Nederlandene Tlf.(31-30) 689 89 24 Fax(31-30) 689 99 24 E-post:kvg@kvgnet.nl (fra og med ikrafttrædelsesdatoen for den nye lov om stævningsmænd: kbvg@kbvgnet.nl).

Den centrale enhed modtager/meddeler dokumenter pr. post, fax, e-post eller telefon på nederlandsk og engelsk.

Artikel 4

Fremsendelse af dokumenter

Ud over nederlandsk kan anmodningen (standardformularen) udfyldes på engelsk.

Artikel 9

Forkyndelsesdato

Nederlandene har ikke til hensigt at fravige artikel 9, stk. 1 og 2.

Artikel 10

Afleveringsattest og kopi af det forkyndte dokument

Foruden nederlandsk kan afleveringsattesten udfyldes på engelsk.

Artikel 13

Forkyndelse af dokumenter ved diplomatiske eller konsulære repræsentanter

Nederlandene modsætter sig ikke, at en medlemsstat direkte og uden hindringer ved sine diplomatiske eller konsulære repræsentanter forkynder retslige dokumenter for personer med bopæl på nederlandsk territorium.

Artikel 14

Postforkyndelse

Nederlandene accepterer forkyndelsen af retslige dokumenter pr. post på følgende betingelser:

a) forkyndelse pr. post til personer, der befinder sig i Nederlandene, foregår pr. rekommanderet brev

b) dokumenter, der er fremsendt til personer med bopæl i Nederlandene, affattes på eller oversættes til nederlandsk eller et andet sprog, som modtageren af dokumentet forstår.

Artikel 15

Direkte forkyndelse

Nederlandene modsætter sig ikke direkte forkyndelse.

Artikel 19

Sagsøgte, der ikke giver møde

Dommerne i Nederlandene vil (i medfør af en gennemførelseslov herom, som er under forberedelse) uanset stk. 1, kunne træffe en afgørelse, hvis alle betingelser i stk. 2 er opfyldt.

Efter tidspunktet for afgørelsen kan der fastsættes en ny frist, såfremt anmodningen herom fremsættes inden for et år at regne fra datoen for afgørelsen.

ØSTRIG

Artikel 2

Fremsendende instanser

De fremsendende instanser er distriktsdomstolene, appelretterne, de regionale domstole, arbejds- og socialretten i Wien, handelsretten i Wien, domstolen for mindreårige i Wien og højesteret.

Artikel 3

Central enhed

Den centrale enhed er forbundsjustitsministeriet.

Bundesministerium für Justiz Postfach 63 A - 1016 Wien , eller Bundesministerium für Justiz Museumstraße 7 A - 1070 Wien , eller Bundesministerium für Justiz Neustiftgasse 2 A - 1070 Wien Tlf.(43-1) 521 52-22 92

(43-1) 521 52-21 15

(43-1) 521 52-21 30

Fax(43-1) 521 52-28 29 E-post:ihor.tarko@bmj.gv.at

barbara.goeth@bmj.gv.at

georg.lukasser@bmj.gv.at

Sprog, der kan anvendes: tysk og engelsk.

Artikel 4

Fremsendelse af dokumenter

Foruden tysk accepterer Østrig også, at anmodningen (standardformularen) udfyldes på engelsk.

Artikel 9

Forkyndelsesdato

Østrig agter ikke at fravige artikel 9, stk. 1 og 2.

Artikel 10

Afleveringsattest og kopi af det forkyndte dokument

Foruden tysk accepterer Østrig også, at afleveringsattesten udfyldes på engelsk.

Artikel 13

Forkyndelse af dokumenter ved diplomatiske eller konsulære repræsentanter

Østrig har ikke til hensigt at modsætte sig, at der gøres brug af den i artikel 13, stk. 1, omhandlede mulighed på østrigsk territorium.

Artikel 14

Postforkyndelse

I Østrig kan en EU-medlemsstat i overensstemmelse med artikel 14, stk. 2, lade dokumenter forkynde med posten, når følgende betingelser er opfyldt:

1. Dokumenter, der skal forkyndes med posten, skal være affattet på forkyndelsesstedets officielle sprog eller være ledsaget af en bekræftet oversættelse til dette sprog.

2. Overholdes denne sprogregel ikke, har adressaten ret til at nægte at modtage dokumentet. Gør han brug af denne ret, må forkyndelsen anses for ikke at have fundet sted.

Adressaten skal have skriftlig meddelelse om sin ret til at nægte modtagelsen.

3. Adressaten kan ligeledes gøre brug af sin ret til at nægte modtagelsen ved inden tre dage over for den instans, der har foretaget forkyndelsen, eller den fremsendende instans at erklære, at han ikke agter at acceptere forkyndelsen. Fristen begynder at løbe på det tidspunkt, hvor forkyndelsen finder sted. Den tid, der medgår til postbesørgelsen, medregnes ikke, og det er således poststemplets dato, der er afgørende.

4. Postforsendelsen skal finde sted under anvendelse af det normale internationale modtagelsesbevis.

Ved postforkyndelse anbefales følgende tekst til orientering af adressaten: "Das angeschlossene Schriftstück wird Ihnen unter Anwendung der Verordnung (EG) Nr. 1348/2000 des Rates vom 29. Mai 2000 über die Zustellung gerichtlicher und außergerichtlicher Schriftstücke in Zivil- oder Handelssachen in den Mitgliedstaaten, ABl. L 160 vom 30. Juni 2000, S. 37 ff., zugestellt.

Sie sind berechtigt, die Annahme des Schriftstückes zu verweigern, wenn dieses nicht in deutscher Sprache abgefasst oder nicht mit einer beglaubigten Übersetzung in diese Sprache versehen ist. Sollten Sie von diesem Annahmeverweigerungsrecht Gebrauch machen wollen, müssen Sie innerhalb von drei Tagen ab der Zustellung gegenüber der Stelle, die das Schriftstück zugestellt hat, oder gegenüber der Absendestelle unter Rücksendung des Schriftstückes an eine dieser Stellen erklären, dass Sie zur Annahme nicht bereit sind."

"Vedlagte dokument forkyndes for Dem i overensstemmelse med Rådets forordning (EF) nr. 1348/2000 af 29. maj 2000 om forkyndelse i medlemsstaterne af retslige og udenretslige dokumenter i civile og kommercielle sager, jf. EFT L 160 af 30. juni 2000, s. 37 ff.

De har ret til at nægte at modtage dokumentet, hvis dette ikke er affattet på tysk eller ikke er ledsaget af en bekræftet oversættelse til dette sprog. Hvis De gør brug af denne ret, skal De over for den instans, der har foretaget forkyndelsen, eller den fremsendende instans erklære, at De ikke agter at acceptere forkyndelsen, ved inden tre dage fra forkyndelsestidspunktet at tilbagesende dokumentet til en af disse instanser."

Artikel 15

Direkte forkyndelse

Republikken Østrig erklærer, at den på sit territorium ikke tillader forkyndelse af retslige dokumenter direkte gennem stævningsmænd, embedsmænd eller andre kompetente personer i modtagerstaten.

Artikel 19

Sagsøgte, der ikke giver møde

Østrigske domstole kan uanset bestemmelserne i stk. 1 afgøre retstvister på de betingelser, der er anført i stk. 2.

Østrig har ikke fastsat nogen frist for begæring om ophævelse af præklusion som omhandlet i artikel 19, stk. 4, sidste afsnit, i forordningen.

PORTUGAL

Artikel 2

Fremsendende instanser

Portugal har udpeget retssekretæren for arrondissementretten (Tribunal de Comarca) som fremsendende instans.

Artikel 3

Central enhed

I Portugal er den centrale enhed Direcção-Geral da Administração da Justiça.

Direcção-Geral da Administração da Justiça Avenida 5 de Outubro, n.o 125 P - 1069 - 044 Lissabon Tlf. (351) 217 90 62 33-44 Fax (351) 217 90 62 49.

Sprog, der kan anvendes: portugisisk, spansk, fransk og engelsk.

Artikel 4

Fremsendelse af dokumenter

Foruden portugisisk accepterer Portugal også, at anmodningen (standardformularen) udfyldes på spansk.

Artikel 9

Forkyndelsesdato

Portugal agter at fravige stk. 2, med den begrundelse, at fastsættelse af to forskellige forkyndelsesdatoer i medfør af to forskellige retsordener kan give anledning til uklarhed og tvetydighed på bekostning af retssikkerheden.

Artikel 10

Afleveringsattest og kopi af det forkyndte dokument

Foruden portugisisk accepterer Portugal også, at afleveringsattesten som bevis på opfyldelsen af formaliteterne udfyldes på spansk.

Artikel 13

Forkyndelse af dokumenter ved diplomatiske eller konsulære repræsentanter

Portugal udtrykker ikke forbehold over for denne artikel.

Artikel 14

Postforkyndelse

Portugal udtrykker ikke forbehold over for denne artikel.

Artikel 15

Direkte forkyndelse

Af hensyn til retssikkerheden erklærer Portugal, at landet modsætter sig denne form for forkyndelse på portugisisk territorium.

Artikel 19

Sagsøgte, der ikke giver møde

Portugal erklærer ikke at ville gøre brug af den i artikel 19, stk. 2, omhandlede mulighed. De portugisiske dommere vil derfor ikke kunne anvende denne bestemmelse.

Portugal erklærer, at fristen for at begære ophævelse af præklusion som følge af appelfristens udløb er et år fra datoen for den anfægtede afgørelse (jf. artikel 19, stk. 4).

FINLAND

Artikel 2

Fremsendende instanser

De fremsendende instanser er førsteinstansretterne, appelretterne, højesteret og justitsministeriet.

Artikel 3

Central enhed

Den centrale enhed er justitsministeriet.

Oikeusministeriö PL 1 / Eteläesplanadi 10 FIN - 00131 Helsinki Tlf.(358-9) 18 25 76 28 Fax(358-9) 18 25 75 24 E-post:central.authority@om.fi

Dokumenter kan fremsendes via post, fax eller e-post.

Sprog, der kan anvendes: finsk, svensk og engelsk.

Artikel 4

Fremsendelse af dokumenter

Foruden finsk accepterer Finland også, at anmodningsformularen udfyldes på engelsk.

Artikel 9

Forkyndelsesdato

Finland har i henhold til stk. 3 til hensigt at fravige bestemmelserne i stk. 1 og 2. Disse bestemmelser har i deres nuværende form ikke nogen forklarlig ratio legis i sammenhæng med det finske retssystem og kan derfor ikke anvendes i praksis.

Artikel 10

Afleveringsattest og kopi af det forkyndte dokument

Foruden finsk accepterer Finland også, at afleveringsattesten udfyldes på engelsk.

Artikel 13

Forkyndelse af dokumenter ved diplomatiske eller konsulære repræsentanter

Finland modsætter sig ikke en sådan forkyndelse.

Artikel 14

Postforkyndelse

Finland accepterer postforkyndelse af dokumenter, forudsat at modtageren underskriver et modtagelsesbevis eller tilbagesender en kvittering for modtaget meddelelse. Alle andre dokumenter end stævninger kan også afleveres via post til en adresse, som modtageren har opgivet til den relevante myndighed.

Artikel 15

Direkte forkyndelse

Finland modsætter sig ikke en sådan forkyndelse.

Artikel 19

Sagsøgte, der ikke giver møde

Finland agter ikke at afgive den i artiklens stk. 2 omhandlede meddelelse. De finske domstole kan således ikke afsige dom i henhold til stk. 2. Af samme årsag vil der ikke være noget behov for den i stk. 4 omhandlede meddelelse.

SVERIGE

Artikel 2

Fremsendende instanser

De fremsendende instanser er domstole, fogedmyndigheder og andre svenske myndigheder, som har til opgave at forkynde retslige og udenretslige dokumenter i civile og kommercielle sager.

Artikel 3

Central enhed

Den centrale enhed er justitsministeriet.

Justitiedepartementet S - 103 33 Stockholm Tlf.(46-8) 405 10 00 Fax(46-8) 20 27 34 E-post:registrator@justice.ministry.se

Dokumenter kan modtages pr. post, pr. telefax eller på anden måde efter aftale i det enkelte tilfælde. Man kan også ringe.

Sprog, der kan anvendes: svensk eller engelsk.

Artikel 4

Fremsendelse af dokumenter

Ud over svensk accepteres anmodningsformularen også på engelsk.

Artikel 9

Forkyndelsesdato

Sverige vil ikke anvende bestemmelsen i artikel 9, stk. 2, om forkyndelsesdato i forhold til rekvirenten, eftersom det er svensk ret fremmed at betragte forkyndelsen som gennemført på forskellige tidspunkter i forhold til rekvirenten og modtageren.

Artikel 10

Afleveringsattest og kopi af det forkyndte dokument

Ud over svensk accepteres engelsk på afleveringsattesten.

Artikel 13

Forkyndelse af dokumenter ved diplomatiske eller konsulære repræsentanter

Sverige accepterer, at diplomatiske eller konsulære repræsentanter kan forkynde dokumenter.

Artikel 14

Postforkyndelse

Sverige opstiller ingen særlige vilkår for at acceptere postforkyndelse.

Artikel 15

Direkte forkyndelse

Sverige modsætter sig ikke, at enhver, der har interesse i en retssag, kan lade forkyndelse af retslige dokumenter foretage direkte ved stævningsmænd, embedsmænd eller andre kompetente personer. Svenske myndigheder er dog ikke forpligtede til at medvirke ved sådanne forkyndelser.

Artikel 19

Sagsøgte, der ikke giver møde

Svenske domstole kan ikke træffe afgørelse, når vilkårene i artikel 19, stk. 2, men ikke i artikel 19, stk. 1, er opfyldt. Sverige har ikke til hensigt at fremsætte meddelelse i henhold til artikel 19, stk. 4.

DET FORENEDE KONGERIGE

Artikel 2

Fremsendende instanser

1. England og Wales:

Den fremsendende instans er The Senior Master, Foreign Process Department, Royal Courts of Justice.

2. Skotland:

De fremsendende instanser er Messengers-at-Arms (stævningsmænd) og accredited solicitors (advokater med særlig godkendelse inden for et retsområde (f.eks. selskabsret, erhvervsret, strafferet).

3. Nordirland:

Den fremsendende instans er The Master (Queen's Bench and Appeals), Royal Courts of Justice.

4. Gibraltar:

Den fremsendende instans er The Registrar of the Supreme Court of Gibraltar.

Artikel 3

Central enhed

1. England og Wales: The Senior Master

For the attention of the Foreign Process Department (Room E10)

Royal Courts of Justice Strand London WC2A 2LL Det Forenede Kongerige Tlf. (44-207) 947 61 91 Fax (44-207) 947 62 37.

2. Skotland: Scottish Executive Civil Justice and International Division Hayweight House

Lauriston Street

Edinburgh EH3 9DQ Skotland Det Forenede Kongerige Tlf. (44-131) 221 67 60 Fax (44-131) 221 68 94.

3. Nordirland: The Master (Queen's Bench and Appeals) Royal Courts of Justice Chichester Street Belfast BT1 3JF Det Forenede Kongerige Tlf. (44-28) 90 72 47 06 Fax (44-28) 90 23 51 86.

4. Gibraltar: The Registrar of the Supreme Court of Gibraltar Supreme Court Main Street Gibraltar Tlf. (350) 788 08 Fax (350) 771 18.

Henvendelse sker i form af brev, fax, e-post og telefon, og den centrale enhed vil få til opgave at kontrollere oversættelser.

Artikel 4

Fremsendelse af dokumenter

Foruden engelsk accepterer Det Forenede Kongerige også, at anmodningsformularen udfyldes på fransk.

Artikel 9

Forkyndelsesdato

Det Forenede Kongerige har til hensigt at fravige denne artikel, fordi de indviklede retsforskrifter om tidsfrister og begrænsede perioder blot vil blive endnu mere komplicerede som følge af denne artikel. Det er vigtigt, at selve forkyndelsesdatoen kan fastlægges med sikkerhed, eftersom den er afgørende for det tidspunkt, efter hvilket en af parterne kan blive idømt en udeblivelsesdom. Det Forenede Kongerige mener ikke, at den helt nøjagtige betydning af denne bestemmelse og dens tilsigtede virkning i praksis er helt klar. Den kan derfor kun øge mulighederne for misforståelser. Det Forenede Kongerige mener derfor, at dette snarere henhører under national ret, i det mindste indtil det kan vurderes, hvordan det fungerer i praksis i de andre medlemsstater, efter at forordningen er gennemført.

Artikel 10

Afleveringsattest og kopi af det forkyndte dokument

Foruden engelsk accepterer Det Forenede Kongerige også, at afleveringsattesten udfyldes på fransk.

Artikel 13

Forkyndelse af dokumenter ved diplomatiske eller konsulære repræsentanter

Det Forenede Kongerige har ikke til hensigt at modsætte sig, at der gøres brug af den i artikel 13, stk. 1, omhandlede mulighed på britisk territorium.

Artikel 14

Postforkyndelse

Med prioriteret A-post/luftpost.

Artikel 15

Direkte forkyndelse

1. England, Wales og Nordirland:

England, Wales og Nordirland modsætter sig ikke den mulighed for direkte forkyndelse, der er omhandlet i artikel 15, stk. 1.

2. Skotland:

Skotland modsætter sig ikke den mulighed for direkte forkyndelse, der er omhandlet i artikel 15, stk. 1.

Artikel 19

Sagsøgte, der ikke giver møde

I overensstemmelse med Haag-konventionen kan dommerne i Det Forenede Kongerige uanset bestemmelserne i stk. 1 træffe afgørelse i en retssag, såfremt betingelserne i stk. 2 er opfyldt.

Frist efter dommens afsigelse for fremsættelse af begæring om ophævelse af præklusion, som omhandlet i stk. 4:

1. England, Wales og Nordirland:

Når domstolen overvejer at omstøde en udeblivelsesdom, må den tage hensyn til, om den person, der søger at få en udeblivelsesdom omstødt, ufortøvet indgav anmodning herom.

2. Skotland:

Ikke senere end ved udløbet af et år efter datoen fra afsigelsen af dommen - dette er på linje med Haag-konventionen og er det tidsrum, der opereres med i den nationale retspleje.

(1) EFT L 160 af 30.6.2000, s. 37.

(2) Se bilaget.

BILAG

TYSKLAND

>TABELPOSITION>